“Bunyodkor” OChL 1-turida safarda durang o‘ynadi

“Bunyodkor” klubi “Al Jazira”ga qarshi kechgan OChL saralashi uchrashuvida keskin va yorqin o‘yin namoyish qilgan va muxlislar e’tirofiga sazovor bo‘lgan edi. Shu sababli ham “An Nasr”ga qarshi kechgan uchrashuv o‘zgacha intiqlik bilan kutildi. Afsuski bu safar Sergey Lushan shogirdlari kutilganidek o‘yin ko‘rsata olmadilar, deb xabar beradi “Uff.uz”.

“An Nasr”ga qarshi safarda o‘ynagan jamoa hujumkor o‘yin namoyish etishi juda qiyin. Shu sababli ham “Bunyodkor” qarshi hujum taktikasi ostida o‘yinni boshladi. Shunga muvofiq hisobni birinchi bo‘lib ochishga muvaffaq bo‘ldi. Sardor Rashidov burchakdan to‘pni oshirib bergach, Abdulloh Alinazi xatoga yo‘l qo‘ydi va o‘z darvozasiga gol kiritib qo‘ydi. Shu tariqa o‘yindagi ilk gol kiritildi.
Birinchi bo‘lim davomida “Bunyodkor” raqibga hisobni tenglashtirish uchun imkoniyat bermadi. Uzoqdan berilgan zarbalarni bartaraf etishda esa Akbar To‘rayev yaxshi o‘yin namoyish qildi. Afsuski ikkinchi bo‘limda “qaldirg‘ochlar” bu ustunlikni saqlab tura olmadilar. Fabian Estoyanoff jamoadoshi bilan pas tashlashib qulay vaziyatga chiqib bordi va aniq zarba bilan hisobni tenglashtirdi.
Shundan so‘ng ham raqibda gol urish uchun bir qator imkoniyatlar bo‘ldi. “Bunyodkor” esa aksincha, o‘z o‘yinini yo‘qotib qo‘ydi. Sergey Lushan tomonidan amalga oshirilgan zaxira almashtirishlari esa o‘yinni kuchaytirish o‘rniga susaytirdi. Yaxshi hamki Akbar To‘rayev bu jangda taslim bo‘lmadi va raqibning barcha zarbalarini bartaraf etdi. “Bunyodkor” qiyin o‘tgan uchrashuvda durangga erishib, bir ochko ishlab oldi.
OChL, “B” guruhi
“An Nasr” - “Bunyodkor” - 1:1
Gollar: Abdulloh Alenezi 15 (avtogol), Fabian Estoyanoff 51
“An Nasr”: Abdulloh Alenezi, Umar Ibrohim, Armando Vila, Fabian Larri, Xolid Al Hamdi, Muhammad Al Bishi, Ibrohim G‘olib, Ahmad Al Fraidi, Hussayn Sulaymoni, Avadh Alfaraj, Adrian
“Bunyodkor”: Akbar To‘rayev, Akromjon Komilov, Akmal Shorahmedov, Shaker Zuagi, Jovlon Ibrohimov, Sato Minori, Ivan Miloshevich, Artem Filiposyan, Dostonbek Hamdamov, Zabihillo O‘rinboyev, Sardor